pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทยย้ำ ภาคเอกชนคือกลไกสำคัญที่จะทำให้เอเปคบรรลุเป้าหมายในการเข้าถึงผลประโยชน์จากยุคดิจิทัลอย่างครอบคลุมและยั่งยืน
วันเสาร์ที่ 17 พฤศจิกายน 2561
ไทยย้ํา ภาคเอกชนคือกลไกสําคัญที่จะทําให้เอเปคบรรลุเป้าหมายในการเข้าถึงผลประโยชน์จากยุคดิจิทัลอย่างครอบคลุมและยั่งยืน
ไทยย้ํา ภาคเอกชนคือกลไกสําคัญที่จะทําให้เอเปคบรรลุเป้าหมายในการเข้าถึงผลประโยชน์จากยุคดิจิทัลอย่างครอบคลุมและยั่งยืน
วันนี้ (17 พฤศจิกายน 2561) ในช่วงบ่าย ณ เอเปคเฮ้าส์ (APEC Haus) พลเอก ประยุทธ์ จันทร์โอชา นายกรัฐมนตรี เข้าร่วมการหารือเต็มคณะระหว่างผู้นําเขตเศรษฐกิจเอเปคกับสภาที่ปรึกษาทางธุรกิจเอเปค (ABAC)
โดยภายหลังการหารือเต็มคณะ นายกรัฐมนตรีได้เข้าร่วมหารือกลุ่มย่อย เพื่อร่วมแลกเปลี่ยนและหารือในหลายประเด็น โดยมีสมาชิกที่เป็นผู้แทนจากประเทศไทย คือ นายสุพันธุ์ มงคลสุธี ประธาน ABAC ไทย เข้าร่วมการหารือด้วย
การพบหารือกับสภาที่ปรึกษาทางธุรกิจเอเปค (ABAC) ในการประชุมเอเปคครั้งนี้แบ่งออกเป็น 5 กลุ่ม ซึ่งไทยอยู่ในกลุ่มที่ 2 โดยนายกรัฐมนตรีได้ร่วมหารือกับผู้นําจากเขตเศรษฐกิจพิเศษฮ่องกง ฟิลิปปินส์ สหรัฐอเมริกา และพบกับสมาชิก ABAC ซึ่งเป็นผู้แทนธุรกิจจากอีก 7 เขตเศรษฐกิจ ได้แก่ จีน อินโดนีเซีย เกาหลีใต้ ปาปัวนิวกินี รัสเซีย สิงคโปร์ และเวียดนาม
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีได้ร่วมแลกเปลี่ยนความคิดเห็นและแนวทางเกี่ยวกับความสําคัญของการมีโครงสร้างพื้นฐานด้านดิจิทัลและสารสนเทศที่ครอบคลุมทั่วถึง โดยรัฐบาลไทยได้พัฒนาและปรับปรุงโครงสร้างพื้นฐานดิจิทัล เพื่อรองรับนโยบายประเทศไทย 4.0 เช่น การติดตั้งอินเทอร์เน็ตความเร็วสูงให้ครอบคลุมทั่วประเทศ การพัฒนาโครงสร้างพื้นฐานด้านดิจิทัลเพื่อรองรับ EEC รวมทั้งการปรับปรุงกฎระเบียบและมาตรการเพื่อส่งเสริมการได้ประโยชน์จากการเข้าสู่ยุคดิจิทัล และรับมือกับความท้าทายที่ตามมา โดยเฉพาะความปลอดภัยทางไซเบอร์
นอกจากนี้ รัฐบาลยังได้ดําเนินการอย่างแข็งขันเพื่อปรับปรุงระบบการศึกษา การฝึกทักษะ และการวิจัย เพื่อให้ทันต่อความต้องการของตลาดแรงงานและเทคโนโลยีที่เปลี่ยนแปลงอย่างรวดเร็ว โดยภาคเอกชนถือเป็นปัจจัยหลักและปัจจัยสําคัญที่จะทําให้เอเปคสามารถบรรลุเป้าหมายในการเข้าถึงผลประโยชน์จากยุคดิจิทัลอย่างครอบคลุมและยั่งยืน
นายกรัฐมนตรีกล่าวว่า ABAC สามารถมีส่วนช่วยโดยการหยิบยกประเด็นความท้าทายจากนวัตกรรมและเทคโนโลยีดิจิทัลใหม่ๆ ซึ่งมีแนวโน้มจะส่งผลกระทบกับเศรษฐกิจและสังคมในวงกว้าง และสนับสนุนให้ภาคเอกชนเข้ามามีส่วนร่วมกับภาครัฐในการปรับปรุงโครงสร้างพื้นฐาน
จากนั้น นายกรัฐมนตรีได้เข้าร่วมการหารือระหว่างผู้นําเขตเศรษฐกิจเอเปคกับผู้นํากลุ่มประเทศหมู่เกาะแปซิฟิก ซึ่งไทยมีแนวคิดที่จะร่วมมือกับทุกฝ่าย เพื่อรับมือกับความท้าทายของการเปลี่ยนแปลงสภาพภูมิอากาศของประชาคมโลก ตามความตกลงปารีส รวมทั้งยินดีแลกเปลี่ยนแนวปฏิบัติอันเป็นเลิศระหว่างกันเกี่ยวกับการทําประมงอย่างยั่งยืนและการแก้ไขปัญหา IUU และร่วมสร้างหุ้นส่วนเพื่อการพัฒนาที่ยั่งยืนผ่านความร่วมมือในสาขาต่างๆ โดยไทยพร้อมที่จะนําเสนอหลักปรัชญาของเศรษฐกิจพอเพียงมาประยุกต์ใช้เพื่อบรรลุเป้าหมายการพัฒนาที่ยั่งยืน (SEP for SDGs)
รัฐบาลไทย-ข่าวทำเนียบรัฐบาล-ธ.ก.ส. เร่งจ่ายเงินช่วยเหลือค่าเก็บเกี่ยวให้แก่เกษตรกรผู้ปลูกข้าว ภายใน 31 ธ.ค.62
วันศุกร์ที่ 20 ธันวาคม 2562
ธ.ก.ส. เร่งจ่ายเงินช่วยเหลือค่าเก็บเกี่ยวให้แก่เกษตรกรผู้ปลูกข้าว ภายใน 31 ธ.ค.62
ธ.ก.ส. พร้อมจ่ายเงินช่วยเหลือโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรผู้ปลูกข้าวนาปี ปีการผลิต 2562/63 จํานวน 500 บาทต่อไร่ สูงสุดไม่เกิน 20ไร่ ต่อครัวเรือน ตั้งเป้าหมายจ่ายได้ภายใน 31 ธันวาคม 2562 นี้ กว่า 20,000 ล้านบาท
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 11 ธันวาคม 2562 เห็นชอบให้ ธ.ก.ส.ดําเนินการจ่ายเงินช่วยเหลือตามโครงการช่วยเหลือค่าเก็บเกี่ยวและปรับปรุงคุณภาพข้าว ปีการผลิต 2562/63 แก่เกษตรกรที่ลงทะเบียนผู้ปลูกข้าวนาปีกับกรมส่งเสริมการเกษตร เพื่อบรรเทาความเดือดร้อนและทําให้เกษตรกรมีเงินทุนหมุนเวียนเป็นค่าใช้จ่ายในการเก็บเกี่ยวและรักษาคุณภาพข้าว ในอัตราไร่ละ 500 บาท ตามพื้นที่ที่ปลูกข้าวจริงแต่ไม่เกินครัวเรือนละ 20 ไร่ วงเงิน 25,793 ล้านบาท ซึ่ง ธ.ก.ส.ได้เริ่มโอนเงินเข้าบัญชีเกษตรกรไปแล้วในวันแรกโอนไป 285,887 รายเป็นเงิน 1,537 ล้านบาท
กระบวนการและขั้นตอนการโอนเงินจะต้องมีการตรวจสอบข้อมูลความถูกต้องให้ชัดเจน เพื่อมิให้มีการจ่ายเงินซ้ําซ้อนกับการจ่ายเงินผู้ประสบภัยธรรมชาติที่ได้รับการช่วยเหลือโครงการเยียวยาอื่นๆ เนื่องจากการดําเนินงานโครงการดังกล่าว ธ.ก.ส.ทํางานร่วมกับกระทรวงเกษตรและสหกรณ์ และกระทรวงมหาดไทยโดยเกษตรกรที่มีสิทธิ์เข้าร่วมโครงการต้องเป็นเกษตรกรผู้ปลูกข้าวนาปี ปีการผลิต 2562/63 ที่ขึ้นทะเบียนผู้ปลูกข้าวนาปี 2562 (รอบที่ 1) กับกรมส่งเสริมการเกษตร และหากไม่มีข้อมูลจากกระทรวงเกษตรและสหกรณ์มาแก้ไขเพิ่มเติมใด ๆ และข้อมูลของทุกฝ่ายพร้อมตรงกัน จะสามารถดําเนินการได้แล้วเสร็จภายในไม่เกิน 3 วัน ซึ่งธนาคารคาดว่าจะเร่งทยอยโอนเงินให้เกษตรกรผู้ปลูกข้าวฯได้ 80% ของเป้าหมายทั้งหมด หรือประมาณ 20,000 ล้านบาท ภายในวันที่ 31 ธันวาคม 2562 นี้ ยกเว้นพื้นที่ภาคใต้ซึ่งจะทยอยจ่ายเงินให้แล้วเสร็จภายในวันที่ 30 เมษายน 2563
“ธ.ก.ส.พร้อมเร่งดําเนินการโอนเงินค่าเก็บเกี่ยวให้ได้ตามเป้าหมาย 20,000 ล้านบาทภายในวันที่ 31 ธันวาคม 2562 นี้ โดยข้อมูลของเกษตรกรผู้ปลูกข้าวนาปีดังกล่าวต้องถูกต้องตามหลักเกณฑ์ของโครงการฯและไม่ซ้ําซ้อนกับการได้รับค่าชดเชยจากโครงการนโยบายรัฐอื่นๆ เช่น โครงการเยียวยาเกษตรกรนาข้าวผู้ประสบภัยธรรมชาติ ซึ่งจ่ายชดเชยให้ไร่ละ 1,113 บาท ต่อไร่ ” นายศรายุทธกล่าว
รัฐบาลไทย-ข่าวทำเนียบรัฐบาล-นายเบนจามิน คิง (H.E. Mr. Benjamin King) เอกอัครราชทูตนิวซีแลนด์ประจำประเทศไทย เข้าเยี่ยมคารวะนายกรัฐมนตรี
วันจันทร์ที่ 17 ตุลาคม 2559
นายเบนจามิน คิง (H.E. Mr. Benjamin King) เอกอัครราชทูตนิวซีแลนด์ประจําประเทศไทย เข้าเยี่ยมคารวะนายกรัฐมนตรี
วันนี้ (25 สิงหาคม 2559) เวลา 13.30 น. นายเบนจามิน คิง (H.E. Mr. Benjamin King) เอกอัครราชทูตนิวซีแลนด์ประจําประเทศไทย เข้าเยี่ยมคารวะนายกรัฐมนตรีในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล
พลตรี วีรชน สุคนธปฏิภาค รองโฆษกประจําสํานักนายกรัฐมนตรี สรุปการหารือดังนี้
นายกรัฐมนตรี แสดงความยินดีที่ได้พบและยินดีที่เอกอัครราชทูตฯ ได้รับแต่งตั้งให้ดํารงตําแหน่งเอกอัครราชทูตประจําประเทศไทย โดยเชื่อมั่นว่าเอกอัครราชทูตฯ จะช่วยส่งเสริมและผลักดันความสัมพันธ์ระหว่างสองประเทศให้แน่นแฟ้นยิ่งขึ้น ด้านเอกอัครราชทูตฯ แสดงความขอบคุณนายกรัฐมนตรีที่ให้การต้อนรับอย่างอบอุ่น ซึ่งทั้งสองฝ่ายมีความยินดีที่ปีนี้เป็นปีครบรอบ 60 ปี ความสัมพันธ์ทางการทูตระหว่างไทย-นิวซีแลนด์ และเชื่อว่าความสัมพันธ์อันแน่นแฟ้นและยาวนานของทั้งสองฝ่ายจะนําไปสู่ความร่วมมือต่างๆ อีกมากมาย
โอกาสนี้ นายกรัฐมนตรี ยังได้ชี้แจงถึงสถานการณ์การเมืองไทย โดยกล่าวว่า ขณะนี้ไทยอยู่ระหว่างการปฏิรูปประเทศในทุก ๆ ด้าน โดยขอให้มั่นใจว่าประเทศไทยจะเดินหน้าตาม Roadmap ที่ได้วางไว้ ทั้งนี้รัฐบาลได้จัดให้มีการออกเสียงประชามติร่างรัฐธรรมนูญแห่งราชอาณาจักรไทย เพื่อให้เกิดความโปร่งใสและให้ประชาชนได้มีโอกาสแสดงความคิดเห็นเกี่ยวกับร่างรัฐธรรมนูญซึ่งเป็นกฎหมายสูงสุดของประเทศ จึงกําหนดให้มีขั้นตอนการออกเสียงประชามติไว้ใน Roadmap และการมีส่วนร่วมในการแสดงความคิดเห็นต่อร่างรัฐธรรมนูญและการออกเสียงประชามติเป็นหนึ่งในขั้นตอนสําคัญสําหรับการวางรากฐานของสังคมที่เป็นประชาธิปไตย ซึ่งเสียงของประชาชนเป็นองค์ประกอบสําคัญในการขับเคลื่อนประเทศ ทั้งนี้ รัฐบาลยืนยันความมุ่งมั่นและตั้งใจที่จะปฏิรูปประเทศและวางรากฐานที่มั่นคงและยั่งยืนในทุกด้าน โดยมีประชาชนเป็นศูนย์กลาง เพื่อให้ประเทศไทยสามารถดําเนินการตาม Roadmap ซึ่งมุ่งสู่ความเป็นประชาธิปไตย ที่ยั่งยืนและสอดคล้องกับเป้าหมายระยะยาวในการพัฒนาประเทศตามยุทธศาสตร์ชาติ 20 ปี
ทั้งสองฝ่ายเห็นพ้องที่จะส่งเสริมความร่วมมือทางด้านเศรษฐกิจ โดยเฉพาะการค้า การลงทุน ตลอดจนการเจรจา FTA ระหว่างไทยและนิวซีแลนด์ ซึ่งปัจจุบันไทยได้รับความยอมรับและเชื่อมั่นจากนานาชาติในการเข้ามาลงทุนด้านต่างๆ นอกจากนี้ ทั้งสองฝ่ายยังเห็นพ้องพัฒนาและขยายความสัมพันธ์ทางด้านการศึกษา การวิจัยและพัฒนา และการท่องเที่ยว โดยเห็นพ้องว่าจะเพิ่มจํานวนนักท่องเที่ยวระหว่างกันให้มากขึ้น เพื่อกระชับความสัมพันธ์ให้ครอบคลุมในทุกมิติ
สําหรับสถานการณ์ในพื้นที่ชายแดนใต้ เอกอัครราชทูตฯ กล่าวว่า นิวซีแลนด์ยินดีและพร้อมที่จะให้ความร่วมมือและคําแนะนําทางด้านนิติวิทยาศาสตร์ ซึ่งนิวซีแลนด์มีความเชี่ยวชาญในด้านนี้ ด้านนายกรัฐมนตรี กล่าวขอบคุณและขอให้หน่วยงานทั้งสองฝ่ายที่เกี่ยวข้องดําเนินการต่อไป นอกจากนี้ เอกอัครราชทูตฯ ยังกล่าวชื่นชมประเทศไทยถึงความพยายามในการแก้ไขปัญหาการค้ามนุษย์ ซึ่งมีพัฒนาการที่ดีขึ้นตามลําดับ
ในตอนท้าย นายกรัฐมนตรีแสดงความเชื่อมั่นที่จะรักษาผลประโยชน์ของไทยและนิวซีแลนด์ ตลอดจนทุกประเทศที่เข้ามาอยู่ในประเทศไทยอย่างดีที่สุด พร้อมกล่าวว่า ในเร็วๆ นี้ จะเดินทางเข้าร่วมประชุมสุดยอดผู้นํา G20 ณ สาธารณรัฐประชาชนจีน ระหว่างวันที่ 4-5 กันยายน 2559 และเข้าร่วมประชุมสุดยอดอาเซียน ครั้งที่ 28 และ 29 ระหว่างวันที่ 6-8 กันยายน 2559 ณ สาธารณรัฐประชาธิปไตยประชาชนลาว เพื่อแสดงวิสัยทัศน์และบทบาทของไทยในเวทีนานาชาติ
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมสนทนาการขับเคลื่อนประเทศไทยด้วยเศรษฐกิจดิจิทัล ในงาน “Digital1Trends Summit”
วันอังคารที่ 23 พฤษภาคม 2560
รมว.กระทรวงดิจิทัลฯ ร่วมสนทนาการขับเคลื่อนประเทศไทยด้วยเศรษฐกิจดิจิทัล ในงาน “Digital1Trends Summit”
รมว.กระทรวงดิจิทัลฯ
ดร.พิเชฐ ดุรงคเวโจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมสนทนาในหัวข้อ “DIGITAL Economy - Driven in Thailand” กับนายสุทธิชัย หยุ่น ที่ปรึกษาเครือเนชั่น กรุ๊ป ในงานสัมมนา “Digital Trends Summit” ซึ่งหนังสือพิมพ์กรุงเทพธุรกิจและสถานีโทรทัศน์ดิจิตอล NOW26 จัดขึ้นเพื่อติดตามเทรนด์ด้านดิจิทัลและนําเทคโนโลยีดิจิทัลเหล่านั้นมาประยุกต์ใช้ในการทําธุรกิจให้มีประสิทธิภาพ ทั้งนี้ ดร.พิเชฐฯ กล่าวถึง การพัฒนาดิจิทัลในประเทศไทย ทุกภาคส่วนต้องมีส่วนร่วมในการดําเนินงาน โดยเอกชนควรเป็นผู้นําในการพัฒนา และภาครัฐเป็นผู้ให้การสนับสนุน อาทิ โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ หรือเน็ตประชารัฐ ได้เปิดโอกาสให้ผู้ประกอบการไทยเข้าร่วมด้วย เพื่อให้มีการแข่งขันที่เป็นธรรม ซึ่งกระทรวงฯ มีความเชื่อมั่นว่าภายในสิ้นปี 2560 นี้ ในจํานวน 24,700 หมู่บ้าน จะต้องมีอินเทอร์เน็ตใช้ และมีจุดกระจายสัญญาณฟรีไวไฟหมู่บ้านละหนึ่งจุดเป็นอย่างน้อย งานดังกล่าวจัดขึ้น เมื่อวันที่ 19 พฤษภาคม 2560 ณ ห้องแกรนด์บอลรูม โรงแรมอินเตอร์คอนติเนนตัล กรุงเทพฯ
*********************************
รัฐบาลไทย-ข่าวทำเนียบรัฐบาล-รัฐบาลสำนึกในพระมหากรุณาธิคุณพระบาทสมเด็จพระเจ้าอยู่หัวและพระราชวงค์ทุกพระองค์ทรงพระราชทานความช่วยเหลือพสกนิกร ให้ผ่านพ้นวิกฤติอุทกภัย
วันอาทิตย์ที่ 29 กันยายน 2562
รัฐบาลสํานึกในพระมหากรุณาธิคุณพระบาทสมเด็จพระเจ้าอยู่หัวและพระราชวงค์ทุกพระองค์ทรงพระราชทานความช่วยเหลือพสกนิกร ให้ผ่านพ้นวิกฤติอุทกภัย
รัฐบาลสํานึกในพระมหากรุณาธิคุณพระบาทสมเด็จพระเจ้าอยู่หัวและพระราชวงค์ทุกพระองค์ทรงพระราชทานความช่วยเหลือพสกนิกร ให้ผ่านพ้นวิกฤติอุทกภัย
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในนามรัฐบาลกราบสํานึกในพระมหากรุณาธิคุณพระบาทสมเด็จพระเจ้าอยู่หัวและพระราชวงค์ทุกพระองค์อย่างหาที่สุดมิได้ ที่ทรงพระราชทานความช่วยเหลือและความห่วงใยประชาชนมาโดยตลอด รวมทั้ง ขอขอบคุณประชาชน เจ้าหน้าที่ และจิตอาสา พร้อมทั้งทุกภาคส่วนในการช่วยกันฟื้นฟูหลังน้ําลด ขณะนี้ได้รับรายงานว่า สถานการณ์นํา้ท่วมเริ่มลดลงในหลายพื้นที่ ซึ่งได้กําชับให้ส่วนราชการเร่งมาตรการเยียวยาประชาชนหลังนํา้ลดในทุกมิติ พร้อมสั่งให้ถอดบทเรียนการทํางานในภาะวิกฤติในทุกสถานการณ์ ทุกอย่างเพื่อเป็นแนวทางและนําปรับใช้เป็นหลักปฏิบัติต่อไป นอกจากนี้ นายกรัฐมนตรีได้กําชับหน่วยงานให้ติดตามและรายงานสถานการณ์ค่าฝุ่นละอองเกินมาตรฐานอย่างใกล้ชิดด้วย
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนร่วมงาน "เถลิงศกสุขสันต์ มหาสงกรานต์ ตำนานไทย" สืบสานประเพณีอันดีงาม 6 - 8 เม.ย.นี้
วันศุกร์ที่ 6 เมษายน 2561
รัฐบาลเชิญชวนประชาชนร่วมงาน "เถลิงศกสุขสันต์ มหาสงกรานต์ ตํานานไทย" สืบสานประเพณีอันดีงาม 6 - 8 เม.ย.นี้
รัฐบาลเชิญชวนประชาชนร่วมงาน "เถลิงศกสุขสันต์ มหาสงกรานต์ ตํานานไทย" สืบสานประเพณีอันดีงาม 6 - 8 เม.ย.นี้
พลเอก ประยุทธ์ จันทร์โอชา นายกรัฐมนตรี เปิดเผยว่า รัฐบาลขอเชิญชวนพี่น้องประชาชนไปร่วมงาน “เถลิงศกสุขสันต์ มหาสงกรานต์ ตํานานไทย” ซึ่งสมเด็จพระเจ้าอยู่หัวทรงพระกรุณาโปรดเกล้าฯ ให้จัดขึ้น เพื่อส่งเสริม สืบสานศิลปวัฒนธรรม และประเพณีอันดีงามของชาติ ณ พระลานพระราชวังดุสิตและสนามเสือป่า ระหว่างวันที่ 6 – 8 เม.ย. 61 ตั้งแต่เวลา 14.00 - 21.00 น.
"โอกาสนี้ สมเด็จพระเจ้าอยู่หัวทรงพระกรุณาโปรดเกล้าฯ ให้อัญเชิญพระพุทธกําเนิดกาสาวพัตร์ พระพุทธรูปสําคัญที่หล่อขึ้นเมื่อครั้งทรงผนวช มาประดิษฐานให้ประชาชนได้สักการะและสรงน้ําเพื่อความเป็นสิริมงคลด้วย"
สําหรับกิจกรรมในงานมีความหลากหลายและน่าสนใจ ทั้งการแข่งขันก่อพระเจดีย์ทรายชิงโล่พระราชทาน การแสดงชุดเถลิงศกเพลามหาสงกรานต์ การละเล่นของหลวงที่สืบมาแต่โบราณ เช่น โมงครุ่ม กุลาตีไม้ การแสดงโขน การบรรเลงดนตรีไทย การทําอาหารและขนมไทยที่หารับประทานได้ยาก เป็นต้น
ขอเชิญผู้ที่จะไปร่วมงานแต่งกายชุดไทย ชุดผ้าลายดอก หรือชุดสุภาพ งดกางเกงขาสั้น เสื้อสายเดี่ยว ปืนฉีดน้ํา และการปะแป้ง พร้อมร่วมกันภาคภูมิใจในมรดกไทยที่สืบทอดกันมาอย่างยาวนาน
...........................................................
สํานักโฆษก
รัฐบาลไทย-ข่าวทำเนียบรัฐบาล-ILO/ IOM ยกย่องไทยเป็นโมเดล การบริหารแรงงานต่างด้าว
วันพุธที่ 2 สิงหาคม 2560
ILO/ IOM ยกย่องไทยเป็นโมเดล การบริหารแรงงานต่างด้าว
ผู้แทน องค์การแรงงานระหว่างประเทศ (ILO) และผู้แทนองค์การระหว่างประเทศเพื่อโยกย้ายถิ่นฐาน (IOM) ได้กล่าวชมเชยไทย ที่ริเริ่มในการตกลงทวิภาคีด้านแรงงาน กับประเทศรอบบ้านอันเป็นตัวอย่างที่ดี และการจะพัฒนาฝีมือเพื่อยกระดับ รวมทั้งงานประกันสังคม
ผู้แทนองค์การแรงงานระหว่างประเทศ (ILO) และผู้แทนองค์การระหว่างประเทศเพื่อโยกย้ายถิ่นฐาน (IOM) ได้กล่าวชมเชยไทย ที่ริเริ่มในการตกลงทวิภาคีด้านแรงงาน กับประเทศรอบบ้านอันเป็นตัวอย่างที่ดี และการจะพัฒนาฝีมือเพื่อยกระดับ รวมทั้งงานประกันสังคม ในที่ประชุมระดับเจ้าหน้าที่อาวุโส ของการประชุมด้านแรงงาน CLMTV ที่เมืองดานัง เวียดนาม ในประเด็นการโยกย้ายถิ่นฐานและความร่วมมือด้านแรงงานในภูมิภาคลุ่มน้ําโขง
พลเอก ศิริชัย ดิษฐกุล รัฐมนตรีว่าการกระทรวงแรงงาน กล่าวว่า ในการประชุมด้านแรงงานของกลุ่มประเทศ CLMTV ครั้งที่ 2 ที่เมืองดานัง เวียดนาม วันแรกเป็นการประชุมระดับเจ้าหน้าเจ้าหน้าที่อาวุโส โดยมีหม่อมหลวงปุณฑริก สมิติ ปลัดกระทรวงแรงงาน และนายสุรเดช วลีอิทธิกุล เลขาธิการสํานักงานประกันสังคม เป็นผู้แทนเข้าประชุมวันต่อไป เป็นการประชุมระดับรัฐมนตรี ซึ่งในการประชุมระดับเจ้าหน้าที่อาวุโสนั้น ผู้แทน ILO และ IOM ได้กล่าวชมเชยไทย ที่ได้ตกลงทวิภาคี ทั้งกับเมียนมา กัมพูชา และลาว ในการจัดการบริหารแรงงานต่างด้าว นับว่าเป็นตัวอย่างที่ดี และชื่นชมแนวทางของไทยในการพัฒนายกระดับฝีมือแรงงานต่างด้าวที่เข้ามาทํางานถูกกฎหมายให้มีฝีมือสูงขึ้น ตามนโยบาย ‘ไม่ทิ้งใครไว้ข้างหลัง’ ของพลเอกประยุทธ์ จันทร์โอชา นายกรัฐมนตรี รวมทั้งเห็นด้วยกับแนวทาง ของประกันสังคมไทย ที่จะให้แรงงานต่างด้าว เริ่มมีระบบประกันสังคมที่ต่อเนื่อง เมื่อกลับประเทศต้นทางแล้ว สามารถกลับไปใช้ระบบประกันสังคมของประเทศตนเองได้ รวมทั้งคนไทย เมื่อไปทํางานต่างประเทศ เมื่อเข้าระบบประกันสังคมแล้ว สามารถนับเวลาต่อเนื่อง กลับมาใช้ระบบประกันสังคมในไทยได้เช่นกัน
พลเอก ศิริชัยฯ ได้กล่าวอีกว่า การประชุมระดับเจ้าหน้าที่อาวุโสในวันนี้ ได้ร่วมกันหารือในประเด็นกฎหมายเพื่อการเคลื่อนย้ายแรงงาน ในการสนับสนุนทรัพยากรมนุษย์ และงานที่มีคุณค่า และในการประชุมระดับรัฐมนตรี จะได้มีการลงนามในปฏิญญาร่วม CLMTV เรื่อง ‘การเคลื่อนย้ายแรงงานอย่างปลอดภัย’ และจะหารือ ระดับทวิภาคี กับรัฐมนตรีของเมียนมา และลาว อีกด้วย
-----------------------------------
กองเผยแพร่และประชาสัมพันธ์
1 สิงหาคม 2560
รัฐบาลไทย-ข่าวทำเนียบรัฐบาล-นรม. รับมอบเงินบริจาคช่วยเหลือผู้ประสบอุทกภัยภาคใต้ จำนวนกว่า 11 ล้านบาท จากนายกสมาคมประกันวินาศภัยไทย
วันศุกร์ที่ 24 กุมภาพันธ์ 2560
นรม. รับมอบเงินบริจาคช่วยเหลือผู้ประสบอุทกภัยภาคใต้ จํานวนกว่า 11 ล้านบาท จากนายกสมาคมประกันวินาศภัยไทย
นรม. รับมอบเงินบริจาคช่วยเหลือผู้ประสบอุทกภัยภาคใต้ จํานวนกว่า 11 ล้านบาท จากนายกสมาคมประกันวินาศภัยไทย
วันนี้ (23 กุมภาพันธ์ 2560) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี นํานายอานนท์ วังวสุ นายกสมาคมประกันวินาศภัยไทย พร้อมด้วยคณะ เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เพื่อมอบเงินบริจาคช่วยเหลือผู้ประสบอุทกภัยภาคใต้ จํานวนกว่า 11 ล้านบาท
โอกาสนี้ นายกรัฐมนตรีได้กล่าวขอบคุณในนามของรัฐบาล สําหรับน้ําใจที่ต้องการช่วยเหลือผู้ประสบอุทกภัยภาคใต้ในวันนี้ รัฐบาลมีความเชื่อมั่นว่า เมื่อถึงยามคับขัน คนไทยก็จะแสดงให้เห็นถึงความเสียสละ รักในบ้านเกิด มีความรักเมืองไทย และไม่ทอดทิ้งกันในยามที่ลําบากอีกด้วย
นายกรัฐมนตรี ได้กล่าวต่อไปว่า รัฐบาลกําลังดําเนินการแก้ปัญหาระยะยาวในหลายเรื่อง ทั้งในเรื่องอุทกภัยน้ําท่วม น้ําแล้ง โดยนําหลักของการบูรณาการตามแนวทางพระราชดําริของพระบาทสมเด็จพระปรมินทรมหาภูมิพลอดุลยเดช ที่ทรงห่วงใยประชาชนมาโดยตลอด
ทั้งนี้ นายกรัฐมนตรี ได้กล่าวย้ําว่า ประชาชนทุกคนจะต้องมีส่วนร่วมที่จะช่วยกันทําให้ประเทศชาติเจริญเติบโตไปอย่างเข้มแข็ง นอกจากนั้น ในส่วนของมิตรประเทศ ประเทศไทยได้วางแนวทางการขับเคลื่อนพัฒนาเศรษฐกิจเพื่อ เจริญเติบโตไปพร้อมกันตามกําลังความสามารถที่ตัวเองมี แต่จะต้องไม่ทิ้งใครไว้ข้างหลัง ซึ่งขณะเดียวกันปัจจุบัน ประเทศไทยมีการลงทุนจากต่างชาติ ในอัตราการลงทุนที่สูงขึ้น นักลงทุนต่างให้ความเชื่อมั่นมากขึ้น แต่อย่างไรก็ตาม สิ่งที่เราควรคํานึงมากที่สุดในการพัฒนาประเทศนั่น มิได้หมายความว่า เราจะมุ่งพัฒนาส่งเสริมการลงทุนด้านอุตสาหกรรมเพียงอย่างเดียว แต่สิ่งสําคัญคือ รัฐบาลจะต้องดูแลพี่น้องประชาชนในทุกระดับอย่างทั่วถึงให้ได้มากที่สุด และในส่วนการดําเนินงานของรัฐบาลในด้านสังคมนั้น ได้มีการเร่งรัดบังคับใช้กฎหมายมาอย่างต่อเนื่อง แต่มิได้ใช้เพียงเพื่อการไล่ล่าบังคับ หรือรังแกแก่ผู้ใดผู้หนึ่งโดยเฉพาะ แต่กฎหมายจะเป็นตัวทําให้เกิดมาตรฐานและความเท่าเทียมกันของทุกคนให้มีชีวิตได้อย่างสงบสุข
ตอนท้ายนี้ นายกรัฐมนตรีได้กล่าวว่า รัฐบาลได้เร่งดําเนินการด้วยหลักการของการมีเหตุและมีผล มีหลักความคิดที่จะต้องคิดดี คิดเป็น คิดถูกต้อง เพื่อร่วมกันขับเคลื่อนประเทศไทยให้ก้าวไปสู่ ไทยแลนด์ 4.0 ด้วยนวัตกรรมใหม่ ๆ ไปอย่างมั่นคง มั่งคั่ง และยั่งยืน ต่อไป
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวสุนทรพจน์ในงาน “Best plastic pollution for a cleaner Ocean” a partner dialogue และพบปะกับเอกอัครราชทูตเพื่อกิจการทางทะเลราชอ
วันอังคารที่ 11 กันยายน 2561
รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวสุนทรพจน์ในงาน “Best plastic pollution for a cleaner Ocean” a partner dialogue และพบปะกับเอกอัครราชทูตเพื่อกิจการทางทะเลราชอ
รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวสุนทรพจน์ในงาน “Best plastic pollution for a cleaner Ocean” a partner dialogue และพบปะกับเอกอัครราชทูตเพื่อกิจการทางทะเลราชอาณาจักรสวีเดน
รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวสุนทรพจน์ในงาน“Best plastic pollution for a cleaner Ocean” a partner dialogue และพบปะกับเอกอัครราชทูตเพื่อกิจการทางทะเลราชอาณาจักรสวีเดน
วานนี้ (10 กันยายน 2561) ณ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวสุนทรพจน์ในหัวข้อ “Best plastic pollution for a cleaner Ocean” เพื่อเสริมสร้างความสัมพันธ์อันแน่นแฟ้นระหว่าง ไทย-สวีเดน ในโอกาสครบรอบความสัมพันธ์ทางการทูต 150 ปี ในการร่วมแก้ไขปัญหาขยะพลาสติกในทะเลภายใต้โครงการ “Reducing marine litter by addressing the management of the plastic value chain in Southeast Asia” ของโครงการสิ่งแวดล้อมแห่งสหประชาชาติ (UNEP) และสํานักงานประสานงานทางทะเลภูมิภาคเอเชียตะวันออก (COBSEA) โดยกล่าวชื่นชมรัฐบาลราชอาณาจักรสวีเดนที่ผลักดันเรื่องการอนุรักษ์สิ่งแวดล้อมทางทะเลอย่างแข็งขันผ่านกลไกต่าง ๆ ทั้งในประเทศและระหว่างประเทศ พร้อมทั้งชี้แจงนโยบายและการทํางานของรัฐบาลไทยที่มุ่งมั่นเพื่อสนับสนุนการดําเนินการตามเป้าหมายเพื่อการพัฒนาที่ยั่งยืน เป้าหมายที่ 14 การใช้ประโยชน์จากมหาสมุทรและทรัพยากรทางทะเล โดยที่ประเทศไทยได้กําหนดให้การแก้ไขปัญหามลพิษทางทะเลและขยะทางทะเลเป็นวาระแห่งชาติ รวมถึงการขับเคลื่อนการเลิกใช้พลาสติก และการเป็นเจ้าภาพการจัดประชุมระดับรัฐมนตรีสิ่งแวดล้อมอาเซียน สมัยพิเศษ เรื่องการจัดการขยะทะเลต่อเนื่องกับการประชุม 3R Forum (High Level 9th Regional 3R Forum in Asia and the Pacific) ในเดือนมีนาคม 2562 ในการนี้ Ms. Helen Agren เอกอัครราชทูตเพื่อกิจการทางทะเลราชอาณาจักรสวีเดน และ Mr.Staffan Herrstrom เอกอัครราชทูตราชอาณาจักรสวีเดนให้การต้อนรับ ณ ทําเนียบเอกอัครราชทูตราชอาณาจักรสวีเดน ประจําประเทศไทย กรุงเทพฯ พร้อมทั้งชื่นชมการดําเนินงานด้านการจัดการขยะทะเลของประเทศไทย และยินดีที่จะสนับสนุนการดําเนินงานของประเทศไทยต่อไป
รัฐบาลไทย-ข่าวทำเนียบรัฐบาล-​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19 [กระทรวงเกษตรและสหกรณ์]
วันพุธที่ 22 เมษายน 2563
​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19 [กระทรวงเกษตรและสหกรณ์]
​อลงกรณ์ ดัน พ.ร.บ. กองทุนและสภาการประมง หนุนชาวประมงฝ่า COVID-19
เมื่อวันที่ (21 เม.ย. 63) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการพิจารณาแก้ไขปรับปรุงหรือดําเนินการทางกฎหมายด้านการประมง ผ่านระบบ Tele Conferrence ตามนโยบาย Social Distansing ในการควบคุมการระบาดของ COVID-19 ในการพิจารณาร่างพระราชบัญญัติสภาการประมง พ.ศ. .... และร่างพระราชบัญญัติกองทุนประมงแห่งชาติ พ.ศ. ..... เพื่อเป็นกลไกในการส่งเสริมศักยภาพด้านการประมงและผู้ประกอบการเอกชนด้านการประมง ซึ่งจะสนับสนุนด้านการเงิน แก้ไขปัญหา อีกทั้งยังมีงบประมาณในการชดเชยเยียวยากรณีเกิดเหตุไม่คาดฝันขึ้น พร้อมทั้งสนับสนุนการมีส่วนร่วมของชาวประมงและผู้ประกอบการภาคเอกชนในการขับเคลื่อนนโยบายภาคการประมงของประเทศไทย
ทั้งนี้ ร่างพระราชบัญญัติกองทุนประมงแห่งชาติ พ.ศ. ..... ประกอบด้วย 6 หมวด 35 มาตรา ขับเคลื่อนโดยกองทุนประมงแห่งชาติ ซึ่งเป็นหน่วยงานของรัฐ มีฐานะเป็นนิติบุคคลที่ไม่เป็นส่วนราชการหรือรัฐวิสาหกิจตามกฎหมายว่าด้วยวิธีการงบประมาณ มีวัตถุประสงค์เพื่อใช้ในการสนับสนุน ส่งเสริม และพัฒนา ผู้ประกอบกิจการด้านการประมง ให้มีศักยภาพในการทําการประมง รวมทั้งใช้ในการอนุรักษ์และฟื้นฟูทรัพยากรสัตว์น้ํา สําหรับร่างพระราชบัญญัติสภาการประมง พ.ศ. .... ประกอบด้วย 6 หมวด 41 มาตรา และบทเฉพาะกาล 4 มาตรา ขับเคลื่อนโดยสภาการประมงแห่งประเทศไทย ซึ่งมีฐานะเป็นนิติบุคคล มีวัตถุประสงค์เพื่อเป็นตัวแทนของสมาชิกผู้ประกอบกิจการด้านการประมง ในการเสนอความเห็น และสนับสนุนการดําเนินงานด้านนโยบายระหว่างภาครัฐและเอกชนที่เกี่ยวกับกิจการด้านการประมง รวมทั้งส่งเสริมและสนับสนุนการอนุรักษ์และบริหารจัดการทรัพยากรสัตว์น้ําให้อยู่ในภาวะที่เหมาะสมและสามารถทําการประมงได้อย่างยั่งยืน และดําเนินกิจการอื่นที่เป็นประโยชน์ต่อภาคการประมง โดยสมาชิกสภาจะมาจากผู้แทนในทุกภาคส่วนด้านการประมง ซึ่งร่าง พ.ร.บ. ทั้งสองฉบับที่ได้ผ่านการพิจารณาเห็นชอบจากคณะกรรมการฯ แล้ว จะนําเสนอคณะรัฐมนตรีก่อนเข้าสู่สภาผู้แทนราษฎรตามระเบียบต่อไป
“ประเทศไทยเป็นผู้นําด้านการผลิตและส่งออกผลผลิตทางการเกษตรและอาหารของโลก ซึ่งปัจจุบันเป็นอันดับที่ 2 ของเอเชีย โดยเฉพาะอย่างยิ่งภาคการประมง ที่ได้รับมาตรฐานรับรองระดับโลก และได้ผ่านมาตรฐานการแก้ไขปัญหา IUU อันเป็นที่ยอมรับจากนานาชาติ และเพื่อต่อยอดความสําเร็จดังกล่าว อีกทั้งภายใต้สถานการณ์ การแพร่ระบาด COVID-19 ที่ทําให้ทั่วโลกต้องกลับมาตระหนักถึงความมั่นคงทางอาหารเพื่อป้องกันการขาดแคลนอาหารซึ่งประเทศไทยจะต้องเข้ามามีบทบาทสําคัญต่อนานาชาติ จึงจําเป็นต้องมีกลไกสําคัญในการขับเคลื่อนเพื่อให้เกิดประโยชน์สูงสุดต่อชาวประมง ทั้งในด้านการเงิน และการให้ชาวประมงมีส่วนร่วมในการขับเคลื่อนโดยสมบูรณ์ จึงจําเป็นที่จะต้องผลักดันพระราชบัญญัติกองทุนประมงแห่งชาติและสภาการประมง โดยเฉพาะอย่างยิ่งในกรณีการเกิดวิฤติการณ์อย่างในปัจจุบัน ที่จะได้มีกองทุนสําหรับการช่วยเหลือชาวประมงได้ทันทีในอนาคต ตลอดจนพื้นที่สําหรับการแสดงออกและร่วมมือกันแก้ไขปัญหาอย่างรอบด้าน ซึ่งจะก่อให้เกิดประโยชน์สูงสุดของภาคการประมงไทย” นายอลงกรณ์ กล่าว
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ร่วมงานวันสถาปนาการก่อตั้งบริษัท ทีโอที จำกัด (มหาชน) ครบรอบ 66 ปี
วันอังคารที่ 25 กุมภาพันธ์ 2563
ปลัดกระทรวงดิจิทัลฯ ร่วมงานวันสถาปนาการก่อตั้งบริษัท ทีโอที จํากัด (มหาชน) ครบรอบ 66 ปี
ปลัดกระทรวงดิจิทัลฯ ร่วมงานวันสถาปนาการก่อตั้งบริษัท ทีโอที จํากัด (มหาชน) ครบรอบ 66 ปี
วันที่ 24 กุมภาพันธ์ 2563 (วันนี้) นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เข้าร่วมเป็นเกียรติแสดงความยินดีแก่บริษัท ทีโอที จํากัด (มหาชน) เนื่องในงานวันคล้ายการสถาปนาการก่อตั้งบริษัท ทีโอที จํากัด (มหาชน) ครบรอบ 66 ปี โดยมีนาวาอากาศเอกสมศักดิ์ ขาวสุวรรณ์ อธิบดีกรมอุตุนิยมวิทยาในฐานะ ประธานกรรมการบริษัท ทีโอที จํากัด (มหาชน) พร้อมด้วยคณะกรรมการและเจ้าหน้าที่ ได้ให้การต้อนรับอย่างอบอุ่น ณ บริษัท ทีโอที จํากัด (มหาชน) สํานักงานใหญ่ ถนนแจ้งวัฒนะ เขตหลักสี่ กรุงเทพฯ
**************